CELEX: 62013CN0565
Language: fi
Date: 2013-11-04 00:00:00
Title: Asia C-565/13: Ennakkoratkaisupyyntö, jonka Hovrätten för Västra Sverige (Ruotsi) on esittänyt 4.11.2013 — Kammaråklagaren v. Ove Ahlström, Lennart Kjellberg, Fiskeri Aktiebolaget Ganthi ja Fiskeri Aktiebolaget Nordic

18.1.2014   
            
            
               FI
            
            
               Euroopan unionin virallinen lehti
            
            
               C 15/9
            
         Ennakkoratkaisupyyntö, jonka Hovrätten för Västra Sverige (Ruotsi) on esittänyt 4.11.2013 — Kammaråklagaren v. Ove Ahlström, Lennart Kjellberg, Fiskeri Aktiebolaget Ganthi ja Fiskeri Aktiebolaget Nordic
   (Asia C-565/13)
   2014/C 15/13
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Hovrätten för Västra Sverige
   
      Pääasian asianosaiset
   
   
      Valittaja: Kammaråklagaren
   
      Vastapuolet: Ove Ahlström, Lennart Kjellberg, Fiskeri Aktiebolaget Ganthi ja Fiskeri Aktiebolaget Nordic
   
      Ennakkoratkaisukysymykset
   
   
               1)
            
            
               Onko Euroopan yhteisön ja Marokon välisen kalastuskumppanuussopimuksen 6 artiklan 1 kohta yksinomainen siten, että siinä suljetaan pois yhteisön alusten mahdollisuus harjoittaa kalastusta Marokon kalastusalueilla sellaisten lisenssien perusteella, jotka yksinomaan toimivaltaiset marokkolaiset viranomaiset ovat myöntäneet kalastuskiintiöiden marokkolaisille haltijoille?
            
         
               2)
            
            
               Onko Euroopan yhteisön ja Marokon välisen kalastuskumppanuussopimuksen 6 artiklan 1 kohta yksinomainen siten, että siinä suljetaan pois mahdollisuus vuokrata yhteisön aluksia marokkolaisille yrityksille Bareboat Charterin välityksin (vakiolomakkeen ”Barecon 2001” BIMCO Standard Bareboat Charter mukaisesti) Marokon kalastusalueilla harjoitettavaa kalastusta varten sellaisten lisenssien perusteella, jotka yksinomaan toimivaltaiset marokkolaiset viranomaiset ovat myöntäneet kalastuskiintiöiden marokkolaisille haltijoille?
            
         
               3)
            
            
               Muuttuuko toisen kysymykseen annettava vastaus, jos vuokralleantaja käyttää toimivaltaa myös siten, että se hallinnoi kalastusalusta ja varustaa sen miehistöllä sekä tarjoaa teknisen tuen marokkolaiselle yritykselle?
            
         
               4)
            
            
               Salliiko Euroopan yhteisön ja Marokon välisen kalastuskumppanuussopimus sen, että Marokon kuningaskunta sopimuksen ulkopuolella kehittää ja harjoittaa omaa kotimaista teollista pelagista kalastusta 29. pohjoisen leveyspiirin eteläpuolella? Jos näin on, annetaanko sopimuksessa Marokon kuningaskunnalle oikeus kotimaista kalastustaan varten ottaa vuokralle yhteisön lipun alla purjehtivia kalastusaluksia tai myöntää niille suoraan lisenssejä ilman että edellytettäisiin Euroopan yhteisöjen lupaa?